Magadi: O badile monate. A re sekaseke mafoko ao. Sa ntlha, ela tlhoko gore ya re: “Dituelo tse boleo bo di duelang ke loso.” Gopola gore ano ke mafoko a Modimo a neng a a bolelela batho ba ntlha—gore tuelo ya boleo ke loso. Ke boammaaruri gore kwa tshimologong batho ba ntlha ba ne ba se na boleo. E re ka Adame le Efa ba ne ba se na boleo, bana ba ba neng ba tla ba tshola ba ne ba ka se nne le boleo. Ka jalo, batho ba ne ba ka se swe. Adame le Efa le bana ba bone ba ne ba tla tshelela ruri ba itumetse. Mme re a itse gore seo ga se a ka sa direga. Marea le Josefa ba ne ba diragalelwa ke dilo di le dintsi! Ba ne ba etelwa ke baengele, ba tshaba mmusi yo o setlhogo, ba fudugela kwa nageng e sele ka makgetlo a le mmalwa le go godisa lelapa le legolo. Ba tshwanetse ba bo ba ile ba fetsa nako e kana kang ba ntse mmogo ba bua ka Jesu, ba ipotsa gore o tla lebana le maemo afe mo isagweng e bile ba tshwenyegile ka gore a ba mo thapisa ka tsela e e siameng? Ka tshoganyetso fela, Marea o ne a iphitlhela a le nosi.